 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

5170/I/02.08.2018

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere acordului de mediu adresate de

**Ilyés Orsolya**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 01.08.2018, că proiectul **“*Construire casă de cosaș fără utilități*”** propus a fi realizată în extravilanul municipiului Gheorgheni, postata Nyárád-Oláhbükk, f.nr., **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului se află în aria de protecție specială avifaunistică ROSPA0033 Depresiunea și Munții Giurgeului
2. amplasamentul proiectului se află în extravilanul municipiului Gheorgheni, într-o zonă cu fânețe naturale
3. în imediata vecinătate ale amplasamentului există specii de păsări dependente de pajiști și poate să apară și specii dependente de păduri menţionate în Planul de management al sitului de interes comunitar ROSPA0033 Depresiunea și Munții Giurgeului, aprobat prin O.M. nr. 1556/2016. Pe amplasamentul studiat se află habitat ocrotit: fânețe monate (cod Natura 6520) ocrotit la nivel comunitar.
4. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Condiţiile de realizare a proiectului:**

1. Curățirea terenului și fundarea casei de cosaș se va face în afara perioadei de cuibărit ale păsărilor ocrotite (în afara perioadei 15 aprilie - 1 iulie)
2. Respectarea prevederilor stabilite prin Planul de Management ale ariei de protecție specială avifaunistică ROSPA0033 Depresiunea și Munții Giurgeului:

* cosirea terenului se va face după data de 1 iulie fără utilizarea utilajelor de cosit rotative
* cositul se realizează dinspre interiorul spre exteriorul parcelelor
* este interzisă aplicarea de insecticide și erbicide pe terenurile cultivate, cu excepția celor omologate şi aplicate în dozele legale
* este interzisă aplicarea îngrăşămintelor chimice
* este interzisă arderea vegetației

1. este interzisă utilizarea dispozitivelor şi instalaţiilor antipasăre, precum şi susbstanţelor chimice cu efecte negative asupra habitatelor şi speciilor ocrotite
2. Respectarea prevederilor „Codului de bune practici în fermă” aprobat prin Ordinul M.M.G.A. nr.1234/2006
3. Fertilizarea cu gunoi de grajd se va realiza respectând prevederile „Codului de bune practici agricole pentru protecţia apelor împotriva poluării cu nitraţi din surse agricole” aprobat prin Ordinul comun al M.M.G.A. nr.1182/2005 şi M.A.P.D.R. nr.1270/2005:

* nu se aplică fertilizanți organici minim 5-6 m față de râul Belchiei în forma solidă, minim 30 m față de râul Belchiei în forma lichidă și semilichidă
* nu se aplică fertilizanți pe partea mlăștinoasă ale terenului cu exces de apă
* nu se aplică fertilizanți în perioadele sensibile stabilite prin legislație

1. este interzisă realizarea platformelor pentru depozitarea gunoiului

Proiectul propus nu necesită parcurgerea celorlalte etape ale procedurii de evaluare adecvată.

**ŞEF SERVICIU C.F.M.,** ing. Szabó Szilárd

Întocmit, geogr. Mihály István